ବାହାନଗା ବ୍ଲକରେ ଭିଜିଲାନ୍ସ ଟିମ୍\nବାହାନଗା, ୧୯।୧୨(ଡି.ଏନ.ଏ.)-ବାହାନଗା ବ୍ଲକରେ ଗ୍ରାମୀଣ ଆବାସ ଯୋଜନାରେ ଅନିୟମିତତା ହୋଇଥି\nବାହାନଗା ବ୍ଲକରେ ଭିଜିଲାନ୍ସ ଟିମ୍\t December 19th, 00:00 AM December 19th, 00:00 AM\nବାହାନଗା, ୧୯।୧୨(ଡି.ଏନ.ଏ.)-ବାହାନଗା ବ୍ଲକରେ ଗ୍ରାମୀଣ ଆବାସ ଯୋଜନାରେ ଅନିୟମିତତା ହୋଇଥିବା ଅଭିଯୋଗ ହେବା ପରେ ମଙ୍ଗଳବାର ଭିଜିଲାନ୍ସ ଟିମ୍ ପହଞ୍ଚିଥିଲେ। ଟିମ୍ ପଥରପେଣ୍ଠ ପଞ୍ଚାୟତରେ ଚଢାଉ କରି ପରେ ବ୍ଲକ କାର୍ଯ୍ୟାଳୟରେ ପହଞ୍ଚିଥିଲେ। ସମ୍ପୃକ୍ତ ପଞ୍ଚାୟତରେ ଦିଆଯାଇଥିବା ବିଜୁ ପକ୍କା ଘର, ପ୍ରଧାନମନ୍ତ୍ରୀ ଆବାସ ସମେତ ପୂର୍ବରୁ ଥିବା ଇନ୍ଦିରା ଆବାସ ଯୋଜନାରେ କାଗଜପତ୍ର ଆଦିକୁ ଯାଞ୍ଚ କରଥିଲେ । ଏହାସହିତ କାଗଜପତ୍ର ଜବତ କରିଥିଲେ। ୨୦୧୪ରୁ ୨୦୧୫ ଓ ୨୦୧୫- ୨୦୧୬ , ୨୦୧୬-୨୦୧୭ ମସିହା ପର୍ଯ୍ୟନ୍ତ ଏସବୁ ଆବାସ ଯୋଜନାରେ ପ୍ରଦାନ କରାଯାଇଥିବା ପକ୍କା ଘର ଗୁଡିକର ତଦନ୍ତ କରାଯାଉଛି । ସେହି ପଞ୍ଚାୟତର ଧନି ଶ୍ରେଣୀର ଲୋକମାନଙ୍କୁ ବିଜୁପକ୍କା ଘର ଓ ପ୍ରଧାନ ମନ୍ତ୍ରୀ ଆବାସ ଆଦି ପ୍ରଦାନ କରାଯାଇଥିବା ବିଷୟ ଅଭିଯୋଗ ହୋଇଛି । ତଦନ୍ତ ସମୟରେ ସମ୍ପୃକ୍ତ ପଞ୍ଚାୟତର କାର୍ଯ୍ୟର୍ନିବାହୀ ଅଧିକାରୀ ଅଜୟ ପ୍ରମାଣିକ ଓ ଜିଆରଏସ୍ ସୁଚିସ୍ମିତା ଦେବଗୋସ୍ବାମୀ ଉପସ୍ଥିତ ଥିଲେ। ଭିଜିଲାନ୍ସ ଇନ୍ସପେକ୍ଟର ଲକ୍ଷ୍ମୀନାରାୟଣ ମୁଖୀଙ୍କ ସମେତ ଅନ୍ୟ ଦୁଇ କର୍ମଚାରୀ ତଦନ୍ତ କରିଥିଲେ।
